钦定古今图书集成/明伦汇编/官常典/第102卷 > 《求试表后自叙》前人
## 钦定古今图书集成/明伦汇编/官常典/第102卷 > 《求试表后自叙》前人

夫人贵生者，非贵其养体好服，终竟年寿也，贵在其代天而理物也。夫爵禄者，非虚张者也，有功德然后
应之，当矣。无功而爵厚，无德而禄重，或人以为荣，而
壮夫以为耻。故“太上立德，其次立功。盖功德者，所以
垂名也。名者不灭，士之所利，故孔子有夕死之论，孟
轲有弃生之义。彼一圣一贤，岂不愿久生哉？志或有
不展也。是用喟然求试，必立功也。”呜呼！言之未用，欲
使后之君子知吾意者也。